Dinocephalia

Dinocephalia (nimen merkitys: ”kamalat päät”) on sukupuuttoon kuollut terapsidien alalahko, jonka jäsenet elivät permikauden keskisen epookin, Guadalupen aikana, ja olivat aikansa hallitseva eläinryhmä. Alalahkoon kuului sekä kasvin- että lihansyöjiä. Viimeiset Dinocephalian edustajat hävisivät Capitan-vaiheen lopuilla.

Ominaisuudet
Dinocephalia on jokseenkin "primitiivinen" terapsidien ryhmä, jolla leukalihasten kiinnittymiseen liittyvä ohimoaukko on pienehkö, niiltä puuttui suuontelon nenäontelosta erottava suulaki, ja niiden alaleukaluu on vain kohtuullisen kokoinen muihin alaleuan luihin verrattuna. Esimerkiksi nisäkkäillä se on alaleuan ainoa luu. Primitiivisten ominaisuuksien lisäksi Dinocephalialle tyypillisiä ominaisuuksia ovat esimerkiksi paksuuntunut kallo, alas kääntyvä kuono ja lomittuvat etuhampaat. 

Dinocephalian edustajat kuuluivat permikauden suurimpiin eläimiin, vain Pareiasauridae-heimon matelijat ja Caseidae-heimon synapsidit ylsivät niiden kokoluokkaan. Esimerkiksi Tapinocephalus saattoi painaa jopa yli tonnin. Kladin Anteosauria lajit olivat aikansa hallitsevia petoja ja Tapinocephaliaan kuuluivat kasvejasyövä Tapinocephalidae-heimo, sekä kaikkiruokaisia lajeja sisältävä  heimo Titanosuchidae.

Luokittelu 

Kladi: Synapsida (synapsidit)
Lahko: Therapsida (terapsidit)
Alalahko: Dinocephalia
Suku: Brithopus
Heimo: Estemmenosuchidae
?Heimo: Phreatosuchidae
?Suku: Phreatosuchus
?Suku: Phreatosaurus
Kladi: Anteosauria
Heimo: Anteosauridae 
Alaheimo: Anteosaurinae
Alaheimo: Syodontinae
Kladi: Tapinocephalia
Heimo: Deuterosauridae
Heimo: Styracocephalidae
Suku: Styracocephalus
Heimo: Tapinocephalidae
Heimo: Titanosuchidae

Fylogenia
Rubidge & Sidor (2001):

E. Amson & M. Laurin (2011)

Lähteet